दक्षिण अफ़्रीका के पूर्व राष्ट्रपति नेल्सन मंडेला की पोती निंडेलका मंडेला बॉलीवुड फ़िल्मों की दीवानी हैं और उन्हें अभिनेता रणबीर कपूर बहुत पसंद हैं. उन्हें रणबीर कपूर की फ़िल्म 'बर्फी' ख़ासी पसंद है.मीडिया से बात करते हुए निंडेलका मंडेला ने कहा, "बर्फ़ी की कहानी, उसमें कलाकारों के बीच दिखाई गई भावनाएं और दृश्य मुझे बेहद पसंद आए. और वो लड़का फ़िल्म का हीरो रणबीर कपूर मुझे बड़ा अच्छा लगा. रणबीर बहुत हॉट हैं."निंडेलका ने माना कि बॉलीवुड फ़िल्मों का दक्षिण अफ़्रीका में बहुत प्रभाव है और यहां के लोगों को हिंदी फ़िल्में देखना बहुत पसंद है. निंडेलका ने ये भी कहा कि वो भविष्य में भारत आना चाहती हैं.भारत से बाहर छुट्टी मना रहीं अभिनेत्री 



प्रीति ज़िंटा के ख़िलाफ़ चेक बाउंस होने के एक मामले में ग़ैर ज़मानती वॉरंट जारी किया गया है. मुंबई की अंधेरी कोर्ट ने उनके ख़िलाफ़ ये वॉरंट जारी किया.बीते दिनों प्रीति ने लेखक अब्बास टायरवाला को 18 लाख रुपए का एक चेक जारी किया था जो बाउंस हो गया था.इसी के बाद प्रीति के ख़िलाफ़ शिकायत दर्ज कराई गई. प्रीति के वकील ने बताया कि वो इस वॉरंट के ख़िलाफ़ हाईकोर्ट जाएंगे और ज़मानत की अपील करेंगे.करीना कपूर की लाल साड़ी जिसे उन्होंने फ़िल्म 'रा.वन' के गाने छम्मक छल्लो में पहना था अब नीलाम होगी. लंदन में हो रहे एक चैरिटी इवेंट में इस साड़ी के अलावा क्रिकेटर राहुल द्रविड़ के बल्ले और अर्जेंटीना के फ़ुटबॉल खिलाड़ी लियोनल मेसी की फ़ुटबॉल की भी नीलामी की जाएगी और इससे इकट्ठा हुए पैसे को एक अस्पताल को दिया जाएगा.एडल्ट कॉमेडी 'ग्रैंड मस्ती' को अपने पहले ही प्रोमो से तीखी प्रतिक्रिया का सामना करना पड़ा. फ़िल्म शुक्रवार को भारत सहित कई देशों में रिलीज़ हो रही है लेकिन दुबई में फ़िल्म की रिलीज़ पर फ़िलहाल रोक लगा दी गई है.कहा जा रहा है कि फ़िल्म पर 'अश्लीलता' की वजह से रोक लगाई गई है.(बीबीसी हिन्दी के 



एंड्रॉएड ऐप के लिए 



क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)